EkBass/fiwiki-20250220-pages-articles huggingface dataset:
Keskustapuolue (Färsaaret)

Keskustapuolue () on kristillisdemokraattinen ja konservatiivinen puolue Färsaarilla. Sen puheenjohtaja on Jenis av Rana. Puolue tunnetaan sosiaalisesta konservatismistaan ja myös kannastaan LGBTQ-oikeuksiin. Puoue perustettiin vuonna 1991, kun Kristillinen kansanpuolue ja Kalastajien liitto joutuiat hakauksiin. Färsaarten vuoden 2008 parlamenttivaaleissa puolue sai 8,4 prosenttia äänistä ja kolme paikkaa 33:sta. Vuoden 2011 parlamenttivaaleissa puolue kannatus putosi 6,2 prosenttiin ja kahteen paikkaan parlamentissa. == Puheenjohtajat == Puolueen puheenjohtajat * Álvur Kirke 1992–1994 * Jenis av Rana 1994–1997 * Bill Justinussen 1997–1999 * Álvur Kirke 1999–2001 * Jenis av Rana 2001– == Lähteet == Luokka:Färsaarten puolueet
Aapo Puusti

Aapo Aleksanteri Puusti (s. 1995 tai 1996) on suomalainen näyttelijä.Suomalainen miesnäyttelijä tuomittiin raiskauksesta – tuomio koveni hovioikeudessa Ilta-Sanomat Puusti esiintyi Puluboin roolissa Mari Rantasilan elokuvassa Puluboin ja Ponin leffa (2018).Puluboin ja Ponin leffa Kino Rio Aiemmin hänet oli nähty lyhytelokuvissa Säälistäjät (2014) ja Me ei vietetä joulua (2014).Haun aloitussivu Elonet == Rikostuomio == Maaliskuussa 2019 Puusti tuomittiin käräjäoikeudessa 1,5 vuoden ehdolliseen vankeusrangaistukseen raiskauksesta. Hovioikeudessa tuomio nostettiin kahden vuoden ehdolliseksi vankeusrangaistukseksi, jonka lisäksi Puusti määrättiin suorittamaan 70 tuntia yhdyskuntapalvelua. Hovioikeus piti ennallaan käräjäoikeudessa Puustin maksettaviksi määrätyt korvaukset.Suomalaisen miesnäyttelijän raiskaustuomio koveni hovioikeudessa Iltalehti Rikos oli tehty vuonna 2016 oppilaitoksen juhlien jatkoilla ja kohdistettu opiskelutoveriin. Puusti kiisti tekonsa oikeudessa, vaikka oli aiemmin pahoitellut tekoa sen jälkeen käydyssä viestinvaihdossa. == Lähteet == == Aiheesta muualla == * Luokka:Suomalaiset näyttelijät Luokka:Seksuaalirikoksista tuomitut henkilöt Luokka:1990-luvulla syntyneet Luokka:Elävät henkilöt
Cecilia Månsdotter Eka

Cecilia Månsdotter Eka (1475–1522) oli ruotsalainen aatelisnainen ja Ruotsin kuninkaan Kustaa Vaasan äiti. Hänen vanhempansa olivat Sigrid Eskilsdotter BanérLindqvist 1993, s. 22. ja valtaneuvos Måns Karlsson EkaTegenborg Falkdalen, Karin: Margareta Regina - vid Gustav Vasas sida, takakannen sukupuu. Setterblad Förlag, 2016. ISBN 978-91-981513-1-2. . Hänen sisaruksiaan olivat Karl, Gregers, Måns, Märta ja Trotte. Ceciliaa pidettiin vakavana ja hurskaana henkilönä.Tarkiainen, Kari: "Kustaa Vaasasta Ruotsin ajan loppuun (1523–1809)", Suomen hallitsijat : kuninkaat, keisarit ja presidentit, s. 124. Toimittaneet Tommila, Päiviö ym. Weilin+Göös, 2000.. Cecilia meni oletettavasti 1490-luvun loppupuolella naimisiin Erik Johansson Vaasan kanssa ja sai hänen kanssaan kahdeksan lasta. Tukholman verilöylyn aikana vuonna 1520 Cecilia Eka vangittiin muutamien muiden naisvieraiden tavoin, kun taas hänen miehensä teloitettiin. Myös lapset Margareta, Märta ja Emerentia vangittiin. Cecilia oli vangittuna ensin hetken Tukholman linnassa, ja sieltä hänet vietiin vankeuteen Tanskaan.Lindqvist 2016, s. 34. Elokuun 1521 jälkeen arkkipiispa Gustav Trolle halusi saada Kustaa Vaasan ansaan ja pakotti sekä Cecilia Ekan että hänen sisarpuolensa Kristiina Gyllenstiernan vetoamaan kirjallisesti Kustaa Vaasaan rauhan ja sovinnon puolesta. Trolle järjesti Kustaa Vaasalle väijytyksen, joka epäonnistui täpärästi, ja hän joutui pakenemaan Tanskaan. Cecilia Eka oli tytärtensä kanssa hänen panttivankinaan ensin Kööpenhaminan linnan Sinisessä tornissa, sitten Kalundborgin linnoituksessa.Lindqvist 2016, s. 53. Cecilia kuoli vuonna 1522 eli kaksi vuotta Tukholman verilöylyn jälkeen vankeudessa Kööpenhaminassa sairauteen.Lindqvist 1993, s. 69. Hänet on haudattu Pyhän Nikolain hautausmaalle. == Lapset == Cecilia sai aviomiehensä Erik Johansson Vaasan kanssa kahdeksan lasta, joista Märta ja Emerentia olivat kaksoissiskot: # Kustaa (12. toukokuuta 1496 – 29. syyskuuta 1560), sittemmin Ruotsin kuningas Kustaa Vaasa # Margareta (1497 – 31. joulukuuta 1536, Tallinna), kahdesti naimisissa # Johan (1499 – kuoli sairauteen) # Magnus (s. 1501 – k. sairauteen ennen vuotta 1529) # Anna (1503–1516), nunna tai ainakin kuoli Vadstenan luostarissa # Birgitta (1505 – kuoli nuorena) # Emerentia (1507–1522) # Märta (1507–1522) Jotkin lähteet mainitsevat Magnusin kuolinvuodeksi 1529, mutta Gillingstamin mukaan se ei voi pitää paikkansa, koska erään vuonna 1528 tapahtuneen perinnönjaon yhteydessä ainoaksi Kustaa Vaasan elossa olevaksi sisarukseksi mainittiin Margareeta. Erik Johansson Vaasalla saattoi myös olla avioton poika nimeltä Martin tai Mårten Knutsson Munk, joka toimi Tukholman kuninkaanlinnan kirjurina ja joka teloitettiin vuonna 1537 maanpetoksesta syytettynä. == Lähteet == * Lindqvist, Herman: Gustav Vasa och hans söner och döttrar. Norstedts Förlag, 1993.. * Lindqvist, Herman: Villit Vaasat. WSOY, 2016.. === Viitteet === Luokka:Ruotsalaiset aateliset Luokka:Vuonna 1475 syntyneet Luokka:Vuonna 1522 kuolleet
Ethan Nwaneri

Ethan Chidiebere Nwaneri (s. 21. maaliskuuta 2007) on englantilainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Arsenalia. Nwaneri pelasi ensimmäisen valioliigaottelunsa 18. syyskuuta 2022, kun hän tuli vaihdosta kentälle Brentfordia vastaan pelatun ottelun lopussa. Hänestä tuli 15 vuoden ja 181 päivän ikäisenä Valioliigan kaikkien aikojen nuorin pelaaja. Nwaneri on pelannut Englannin alle 16-vuotiaiden maajoukkueessa kuusi ottelua, joissa hän on tehnyt yhden maalin, ja alle 17-vuotiaiden maajoukkueessa kolme ottelua, joissa hän on myös tehnyt yhden maalin. == Lähteet == Luokka:Englantilaiset jalkapalloilijat Luokka:Vuonna 2007 syntyneet Luokka:Elävät henkilöt
Frode Nør Christensen

Frode Nør Christensen (s. 9. lokakuuta 1948 Hvejsel) on tanskalainen poliitikko. Hän istui kansankäräjillä 1981–1991, toimi Tanskan julkisten töiden ministerinä 1986–1987 ja liikenneministerinä 1987–1988 sekä oli Euroopan parlamentin jäsen 1989–1994. Hän kuului aiemmin Keskustademokraatteihin, mutta erosi puolueesta 1990-luvulla ja yritti nousta uudelleen kansankäräjille Konservatiivisen kansanpuolueen ehdokkaana. ==Yksityiselämä== Nør Christensen on sairastanut 1990-luvulta saakka Ménièren tautia, minkä johdosta hän jäi eläkkeelle vuonna 1996. ==Lähteet== ==Aiheesta muualla== * Frode Nør Christensen Tanskan kansankäräjien verkkosivuilla * Luokka:Tanskan ministerit Luokka:Tanskan liikenneministerit Luokka:Tanskalaiset europarlamentaarikot Luokka:Vuonna 1948 syntyneet Luokka:Elävät henkilöt
Andreas Umland

Andreas Umland (s. 1967 Jena, DDR) on saksalainen politiikan tutkija. Hänen erikoistumisalueitaan ovat Venäjän ja Ukrainan lähihistorian aiheet.Andreas Umland Raam op Rusland Umland sai maisterinarvot politiikan tutkimuksessa Stanfordin yliopistosta ja Venäjän tutkimuksessa Oxfordin yliopistosta. Hän sai filosofian tohtorin arvon politiikassa Cambridgen yliopistosta ja toisen filosofian tohtorin arvon historiassa sekä politiikan tutkimuksen diplomin Freie Universität Berlinistä. Umland on toiminut Stanfordin yliopiston Hoover- instituutin ja Harvardin yliopiston Weatherhead Center for International Affairsin tutkijana. Hän on opettanut Uralin valtionyliopistossa (Jekaterinburg), St Antony's Collegessa (Oxfordin yliopisto), Kiovan kansallisessa yliopistossa, Eichstätt-Ingolstadtin katolisessa yliopistossa ja Jenan yliopistossa.Andreas Umland Utrikespolitiska institutet Umland on toiminut analyytikkona Ruotsin kansainvälisten suhteiden instituutin (Utrikespolitiska institutet) Tukholman Itä-Euroopan tutkimuksen keskuksessa (SCEEUS) ja associate professor -asemassa Kiovan Mohyla-akatemiassa. Hän on työskennellyt myös International Association for Comparative Fascist Studiesin (COMFAS) ja Kaarlen yliopiston (Praha) Venäjän tutkimuksen akateemisen Boris Nemtsov -keskuksen hallituksissa. == Lähteet == Luokka:Saksalaiset politiikan tutkijat Luokka:Vuonna 1967 syntyneet Luokka:Elävät henkilöt
Mark Belodubrovski

Mark Jefimovitš Belodubrovski (; 23. kesäkuuta 1941 Brjansk – syyskuu 2022) oli venäläinen säveltäjä ja viulisti.Ушел из жизни брянский композитор Марк Белодубровский Комсомо́льская пра́вда Belodubrovski aloitti viulunsoiton harjoittelun kuusivuotiaana. Hän valmistui vuonna 1960 Leningradin konservatorion erikoismusiikkikoulusta ja opiskeli sitten varsinaisessa konservatoriossa. Belodubrovski soitti vuodesta 1965 Brjanskin aluefilharmonikoissa ja työskenteli musiikkikoulun opettajana. Vuonna 1972 hänestä tuli Neuvostoliiton säveltäjäliiton jäsen. Belodubrovskin teoksia on esitetty Moskovassa, Pietarissa, Jekaterinburgissa, Brjanskissa ja muissa Venäjän kaupungeissa sekä Baselissa ja New Yorkissa. Hän esiintyi myös viulistina sekä Venäjällä että kansainvälisesti. Hänen tuotantoonsa kuuluu muun muassa kamarimusiikkia sekä kuoro- ja muuta vokaalimusiikkia. == Lähteet == Luokka:Venäläiset säveltäjät Luokka:Venäläiset viulistit Luokka:Vuonna 1941 syntyneet Luokka:Vuonna 2022 kuolleet
Exit (suomalainen televisiosarja)

Exit on C More -suoratoistopalvelussa syksyllä 2022 julkaistu suomalainen draamasarja, joka perustuu samannimiseen norjalaiseen draamasarjaan. Sarjan pääosissa näyttelevät Olli Rahkonen, Max Ovaska, Jarkko Lahti ja Jarkko Niemi. Sarja kertoo neljästä ökyrikkaasta miehestä, Kimistä, Krisusta, Hassesta ja Benjaminista, jotka hakevat elämäänsä jännitystä huumeilla, seksillä ja väkivallalla. Sarjan käsikirjoitus jäljittelee norjalaista alkuperäissarjaa, mutta joitain sen osia on suomalaistettu. Exitin ensimmäiset jaksot julkaistiin C Moressa 13. lokakuuta 2022. Sen jälkeen sitä julkaistiin palvelussa kaksi jaksoa viikossa. == Pääosissa == == Jaksot == Jakso Nimi Julkaisu C Moressa 1 Kim Helasvuo 13. lokakuuta 2022 2 Benjamin Böhm 3 Kristian Lindholm 20. lokakuuta 2022 4 Nils von Hasselfeldt 5 Polttarit 27. lokakuuta 2022 6 Häät 7 Kaikki vihaa Turkua 3. marraskuuta 2022 8 Huipulla tuulee == Lähteet == == Aiheesta muualla == * Video sarjan tekemisestä C Moren YouTube-kanavalla Luokka:2020-luvun suomalaiset draamasarjat Luokka:C More -alkuperäissarjat Luokka:Televisiosarjat liike-elämästä
Risumadonlakki

Risumadonlakki (Psilocybe medullosa) on madonlakkeihin (Psilocybe) kuuluva sienilaji, jota tavataan Euroopassa. Se on psilosybiinisieni. == Kuvaus == Lakin läpimitta on 12–35 millimetriä. Nuori lakki on puolipallomainen, mutta se avautuu ja muuttuu kartiomaiseksi, kellomaiseksi tai kuperaksi. Lakki on keskuskohoumallinen. Väritys vaihtelee, sillä lakki on vahvasti kosteusmuuntuva. Kostea lakki on taatelinruskea, reunoilta vaaleampi, kun taas kuiva lakki on himmeän punertavanruskea. Lakin päällä on tahmea kalvo, jonka pystyy poistamaan. Heltat kuultavat lakin läpi varsinkin, kun lakki on kostea. Jalka on 35–90 millimetriä pitkä ja 2–4 millimetriä leveä. Risumadonlakki kasvaa yleensä ryhmissä, harvemmin yksin. == Levinneisyys ja elinympäristö == Risumadonlakkia tiedetään esiintyvän vain Euroopassa. Sitä tavataan ainakin Italiassa, Itävallassa, Norjassa, Ranskassa, Ruotsissa, Saksassa, Suomessa, Sveitsissä ja Tšekissä. Risumadonlakkia esiintyy havu- ja sekametsien kosteissa, karikkeisissa paikoissa.Kytövuori, Ilkka et al.: Helttasienten ja tattien ekologiataulukko. Teoksessa Se kasvaa karikkeella ja lahopuulla pääasiassa havupuiden, kuten kuusten, mutta myös pyökkien alla. Sitä esiintyy myös maatuneissa risukasoissa ja pururadoilla. Lajia on kuvattu Suomessa yleiseksi mutta yleensä niukaksi. == Taksonomia == Risumadonlakin kuvasi alun perin Giacomo Bresadola vuonna 1898. Sieni oli peräisin Italiasta, ja se sai nimen Naucoria medullosa. Myöhemmin eurooppalaiset tutkijat ovat sijoittaneet risumadonlakin useisiin eri sukuihin, kuten nääpiköihin (Galerina) ja tummanääpiköihin (Phaeogalera). Vasta vuonna 2007 Jan Borovička ehdotti lajin siirtämistä madonlakkien (Psilocybe) sukuun. Myöhemmin DNA-tutkimukset ovat todistaneet, että risumadonlakki on selkeästi osa madonlakkien sukua. Risumadonlakki on morfologisesti lähes identtinen pohjoisamerikkalaisen Psilocybe silvatica -lajin kanssa. Toisinaan niitä pidetään synonyymeinä, jolloin myös eurooppalainen risumadonlakki tunnetaan nimellä Psilocybe silvatica. DNA-tutkimusten perusteella Psilocybe medullosa ja Psilocybe silvatica ovat sisarlajeja: ne ovat hyvin läheistä sukua toisilleen, mutta niitä voi silti pitää erillisinä lajeina. == Psykoaktiivisuus == Risumadonlakki on psilosybiinisieni, mutta se sisältää vain pieniä määriä psykoaktiivisia yhdisteitä. Vuonna 2022 julkaistussa tutkimuksessa analysoitiin muiden sienten ohella 11 kuivattua risumadonlakkinäytettä. Merkittävimmät havaitut yhdisteet olivat psilosybiini (0,143–1,003 mg/g), baeokystiini (0,007–0,406 mg/g) ja norbaeokystiini (0,000–0,215 mg/g). Pitoisuudet olivat suhteellisen matalia: esimerkiksi suippumadonlakin (Psilocybe semilanceata) psilosybiinipitoisuus voi olla yli kymmenkertainen risumadonlakkiin verrattuna. Saman tutkimuksen mukaan risumadonlakki sisältää vain vähän psilosiinia (0,000–0,051 mg/g), mikä on yhteinen piirre suippumadonlakin kanssa. Matala psilosiinipitoisuus voi näkyä siten, että sienen jalka ei sinerry sitä vahingoittaessa. == Lähteet == Luokka:Madonlakit
Jacob J. Hoikka

Jacob Johanson (Jaakko Juhonpoika) Hoikka (8. heinäkuuta 1854 Rovaniemen pitäjä − 14. heinäkuuta 1917 Crystal Falls, Michigan) oli amerikansuomalainen pappi, joka oli yksi Amerikan suomalaisen evankelis-luterilaisen kirkon eli Suomi Synodin perustajista. Rovaniemen Muurolassa syntynyt Hoikka muutti Yhdysvaltoihin vuonna 1873. Hän asui aluksi Minnesotan Duluthissa ja opiskeli myöhemmin papiksi Illinoisin Paxtonissa toimineessa pohjoismaisten siirtolaisten perustamassa Augustana Collegessa. Pappisvihkimyksensä Hoikka sai vuonna 1883. Toimittuaan kymmenen vuotta pappina Oregonissa ja Michiganissa hän oli kolme vuotta pappina Haaparannalla, kunnes palasi jälleen Yhdysvaltoihin. Vuodesta 1895 lähtien Hoikka työskenteli pappina Michiganissa, joista viimeiset 17 vuotta Crystal Fallsissa. Vuonna 1915 Hoikka sai ansioistaan jumaluusopin kunniatohtorin arvon. Jacob J. Hoikan veljiä olivat valtiopäivämies Iisakki Hoikka ja kansanedustaja Matti Hoikka. == Kirjallisuutta == * == Lähteet == Luokka:Suomalaiset papit Luokka:Yhdysvaltalaiset papit Luokka:Amerikansuomalaiset henkilöt Luokka:Vuonna 1854 syntyneet Luokka:Vuonna 1917 kuolleet
Pinocchio 3000

Pinocchio 3000 on kanadalainen-espanjalainen-ranskalainen vuonna 2004 valmistunut CinéGroupin tuottama ja Filmaxin esittämä tietokoneanimaatioelokuva. Elokuva perustuu Carlo Collodin saturomaanin Pinokkio-hahmoon. == Äänirooleissa == Alkuperäinen näyttelijä Rooli Sonja Ball Pinocchio Howard Ryshpan Geppetto Howie Mandel Spencer Whoopi Goldberg Cyberina Helena Evangeliou Marlene Malcolm McDowell Scamboli Matt Holland Cab Jack Daniel Wells Rodo Bobby Edner Zack Gabrielle Elfassy Cynthia Terrence Scammell Scambocop Ellen David House == Aiheesta muualla == * Luokka:Vuoden 2004 kanadalaiset elokuvat Luokka:Vuoden 2004 espanjalaiset elokuvat Luokka:Vuoden 2004 ranskalaiset elokuvat Luokka:Kanadalaiset animaatioelokuvat Luokka:Espanjalaiset animaatioelokuvat Luokka:Ranskalaiset animaatioelokuvat Luokka:Ranskalaiset tieteiselokuvat Luokka:Ranskalaiset romaaneihin perustuvat elokuvat Luokka:Elokuvat roboteista
Valon Viitasaari

Valon Viitasaari on vuosittain Keski-Suomessa Viitasaarella järjestettävä valofestivaali. Viitasaaren keskusta täyttyy näyttävistä valoteoksista, jossa niitä voi katsella kiertämällä aluetta kävellen. Eri kohteiden valaisun ja valoteosten lisäksi tapahtumassa on myös erilaisia esityksiä. Tapahtuman järjestää Viitasaaren kaupunki, mutta tapahtumaan on osallistunut myös muita viitasaarelaisia tahoja ja yrityksiä. Esimerkiksi kirkossa on järjestetty konsertteja ja teetä myyvä Aarteela on tuonut tapahtumaan paikalle "kelluvan teehuoneen", myyden juhlavalaistusta veneestä teetä. Ensimmäinen Valon Viitasaari järjestettiin Viitasaaren keskusta-alueella 8.–9. lokakuuta 2021, toinen järjestetettiin 14.–15. lokakuuta 2022.Valon Viitasaari Viitasaari.fi Vuonna 2023 tapahtuma järjestettiin entistä laajempana ja pidempään kestävänä 11-14.10.2023. Erona aiempiin vuosiin oli tapahtumien sijoittuminen myös kyläkunnille, pääkohteen sijaitessa Huopanankoskella. 2024 vuoden tapahtuma oli kolmipäiväinen lokakuun ensimmäisellä viikolla. Pääteoksena nähtiin torin rantapuistossa dancing fountains. Myös kirkkosaaren lähettyvillä oli valolautta niminen teos. ==Lähteet== 4\. https://viitasaari.fi/pikkasen- paremman-periferian-valotapahtumasta-muodostunut-yksi-syksyn-kohokohdista- valon-viitasaari-jarjestetaan-myos-vuonna-2024/ 5\. https://viitasaari.fi/kulttuuri-ja-vapaa-aika/kulttuuripalvelut/valon- viitasaari/ Luokka:Viitasaari Luokka:Suomen tapahtumat
Nokia T21

Nokia T21 tai HMD T21 on HMD Globalin 1. syyskuuta 2022 esittelemä taulutietokone. Se julkistettiin alun perin Nokia T21 -nimellä, mutta vuonna 2024 HMD Global esitteli sen uudelleen HMD T21 -nimellä, kun yritys siirtyi käyttämään Nokia-brändin sijaan HMD-brändiä. Teknisiltä ominaisuuksiltaan taulutietokoneet vastaavat toisiaan. Nokia T21:stä tuli saataville kaksi versiota. Wi-Fi-versiossa on 64 gigatavua tallennustilaa, neljä gigatavua keskusmuistia ja Wi-Fi-yhteys. LTE-versiossa on 128 gigatavua tallennustilaa, neljä gigatavua keskusmuistia ja mobiiliverkkoyhteys. Nokia T21:ssä on 10,36 tuuman näyttö ja kahdeksanydinprosessori. Laitteessa on muistikorttipaikka, ja se tukee enintään 128 gigatavun microSD-kortteja. Takakameran ja etukameran tarkkuus on kahdeksan megapikseliä. Akun kapasiteetti on 8 200 milliampeerituntia, ja se tukee 18 watin latausta. Käyttöjärjestelmänä on Android 12. Laitteelle on luvattu kaksi versiopäivitystä ja kolme vuotta tietoturvapäivityksiä. == Lähteet == Luokka:Taulutietokoneet Luokka:HMD Global Luokka:Android-pohjaiset laitteet
Preveze-luokka

Preveze-luokka on Turkin laivaston neljän sukellusveneen muodostama alusluokka, jonka alukset perustuvat saksalaisen Howaldtswerke-Deutsche Werftin tyypin 209 aluksiin. == Alukset == Kaksi ensimmäistä alusta tilattiin 1987 ja toinen pari 1994.Gardiner 1995 s. 472 Preveze-luokan sukellusveneet Nimi Telakka Kölinlasku Vesille Valmis Kohtalo TCG Preveze Gölcükin laivastontelakka 27. heinäkuuta 1989 27. marraskuuta 1993 27. heinäkuuta 1994 TCG Sakariya Gölcükin laivastontelakka 4. huhtikuuta 1990 28. heinäkuuta 1994 1995 TCG 18 Mart Gölcükin laivastontelakka 28. heinäkuuta 1994 TCG Anafartalar Gölcükin laivastontelakka 28. heinäkuuta 1994 == Lähteet == * * === Viitteet === *
Myh’ailo Drai-H’mara

Myh’ailo Panasovytš Drai-H’mara (; 10\. lokakuuta 1889 Mali Kanivtsi, Pultavan kuvernementti – 19. tammikuuta 1939 Kolyma, Siperia, Neuvostoliitto) oli ukrainalainen runoilija, kirjallisuustieteilijä, kielitieteilijä ja kääntäjä. Drai-H’mara opiskeli Kiovan yliopistossa 1910–1915, josta vuoden ulkomailla, ja Pietarin yliopistossa 1915–1917. Hän erikoistui Ukrainan, Valko-Venäjän ja Serbian kirjallisuuteen sekä serbian ja valkovenäjän kielten historiaan. Hän oli Ukrainan tutkimuksen professori Kamjanets-Podilskyin Ukrainan valtionyliopistossa 1918–1921 ja Kiovan lääketieteellisessä instituutissa 1923–1929. Hän oli vuodesta 1924 Ukrainan tiedeakatemian Historiallis- kirjallisen seuran jäsen ja työskenteli akatemian kielitieteen tutkimusosastossa sekä muissa tutkimuslaitoksissa. Drai-H’mara pidätettiin helmikuussa 1933. Hän oli vankilassa kolme kuukautta ja menetti sinä aikana kaikki tehtävänsä. Hänet pidätettiin syyskuussa 1935 uudelleen ja tuomittiin maaliskuussa 1936 ”vastavallankumouksellisesta terrorismista”. Hän kuoli Kolyman pakkotyöleirillä. Drai-H’mara kirjoitti useita tutkielmia Lesja Ukrajinkasta. Hän alkoi kirjoittaa runoja 1910 ja kuului 1920-luvulla Neoklassikot-ryhmään. Varhaisin runous oli lyyristä, tunteikasta ja suuntautui symbolismiin. Myöhemmin hän kiinnitti symbolististen aineksien ohella Kiovan neoklassikkojen tavoin huomiota muotoon, kieleen ja kuvastoon. Hän julkaisi elinaikanaan vain yhden kokoelman, Prorosten (1926, ). Hän julkaisi runoja myös 1920-luvun merkittävissä ukrainalaisissa aikakauslehdissä. Hän käänsi muista kielistä romantikkojen ja symbolistien tuotantoa, mutta niitä ei ole julkaistu, kuten ei myöskään hänen Danten Jumalaisen näytelmän sekä Kalevalan käännöksiään. Drai-H’maran tuotantoon kohdistui 1920–1930-luvulla ankaraa kritiikkiä runojen taantumuksellisuudesta, mutta 1960-luvulla hänen maineensa puhdistettiin osittain. ==Lähteet== ==Aiheesta muualla== * * Luokka:Ukrainalaiset kirjailijat Luokka:Ukrainalaiset kääntäjät Luokka:Ukrainalaiset kielitieteilijät Luokka:Ukrainalaiset kirjallisuustieteilijät Luokka:Stalinin vainoissa kuolleet Luokka:Gulagissa vankeina olleet Luokka:Vuonna 1889 syntyneet Luokka:Vuonna 1939 kuolleet
Martti Suhonen

Martti Ilmari Suhonen (25. huhtikuuta 1898 Pielavesi – 20. huhtikuuta 1977 Kuopio) oli suomalainen yritys- ja järjestöjohtaja, joka sai kauppaneuvoksen arvonimen. Suhosen vanhemmat olivat maanviljelijä Aatu Suhonen ja Anna-Liisa Huttunen ja puolisot 1929–1948 talousopettaja Kerttu Timonen ja vuodesta 1949 puutarhaopettaja Rauni Tomeri, aiemmin Lindholm. Suhonen kävi kaksi luokkaa oppikoulua, Pohjois-Savon kansanopiston ja maamieskoulun. Hän oli Pohjois- Savon maataloustuottajain liiton sihteeri 1925–1930, Savon Sanomain taloudenhoitaja vuodesta 1929 ja va. päätoimittaja 1942–1943 sekä Savon Sanomain Kirjapaino Oy:n isännöitsijä ja toimitusjohtaja 1929–1965 ja johtokunnan jäsen vuodesta 1932. Suhosella oli myös useita oman alansa, alueellisia ja kansallisia luottamustehtäviä. Sotilasarvoltaan hän oli reservin vääpeli. Suhonen sai kauppaneuvoksen arvonimen 1955.Kuka kukin on 1954, s. 840. Viitattu 19.9.2022. Martti Suhosen poika ensimmäisestä avioliitosta oli kauppaneuvos, isänsä jälkeen Savon Sanomain Kirjapainon johtajana toiminut Risto Suhonen. Viitattu 22.12.2022. ==Lähteet== Luokka:Suomalaiset yritysjohtajat Luokka:Suomalaiset järjestöjohtajat Luokka:Suomalaiset päätoimittajat Luokka:Kauppaneuvokset Luokka:Vuonna 1898 syntyneet Luokka:Vuonna 1977 kuolleet
Osyp Makovei

Osyp Makovei, , salanimiä: Jevmen, M., M*, Mak, Om., Omikron, Sokolyk, O. Stepanovytš, Stefan, Spektator, Jarošenko, (23. elokuuta 1867 Javoriv, Galitsia – 21. elokuuta 1925 Zalištšyky, Ukrainan SNT) oli ukrainalainen kirjailija, toimittaja ja opettaja. Makovei valmistui Lvivin yliopistosta 1893. Hän työskenteli lehtialalla eri tehtävissä ja päätoimittajana Bukovynassa 1895–1897. Hän oli yksi Literaturno-naukovyi vistnykin päätoimittajista 1897–1899. Hän valmistui 1901 tohtoriksi Wienin yliopistosta, jonne hän oli saanut stipendin. Hän opetti ukrainan kieltä ja kirjallisuutta opettajaseminaareissa Tšernivtsissä 1899–1910 ja Lvivissä 1910–1913 ja oli sen jälkeen kuolemaansa asti Zalištšykyn opettajaseminaarin johtaja. Makovei käänsi Heinrich Heinen runoja, jotka julkaistiin 1885 Zorjassa (Lviv). Hän kirjoitti itsekin runoja ja julkaisi kokoelman 1894, mutta ensisijaisesti hän kuitenkin kirjoitti lyhyttä proosaa, jossa hän teki toisinaan teräviä huomioita elämästä. Hän kirjoitti kirjallisuuskritiikkiä, johdantoja kirjailijoiden teoksiin ja kolme merkittävää tutkielmaa: Panteleimon Kulišista, Juri Fedkovytšistä ja kielitieteestä. Teoksia on julkaistu useina valikoimina, ja 1990 ilmestyi koottujen teosten kokoelma. Ainoa runokokoelma on julkaistu uudelleen 1967. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset toimittajat Luokka:Ukrainalaiset kääntäjät Luokka:Ukrainalaiset opettajat Luokka:Vuonna 1867 syntyneet Luokka:Vuonna 1925 kuolleet
Ragnar Laurén

Ragnar Johannes Laurén (23. helmikuuta 1890 Turku – 18. tammikuuta 1957 Helsinki) oli suomalainen yritysjohtaja ja toimittaja, joka sai kauppaneuvoksen arvonimen. ==Henkilöhistoria== Laurénin vanhemmat olivat työnjohtaja Axel Johannes Laurén ja Anna Aquelina Hildén ja puoliso vuodesta 1920 Sigrid Henriette Berlin. Laurén kävi Turussa viisi luokkaa ruotsinkielistä reaalilyseota 1902–1907 ja suoritti Högre Svenska Handelsläroverketin korkeakouluosaston päästötutkinnon 1913. Opintomatkan Englantiin hän teki 1913–1914. Laurén oli Kymin Oy:n Voikkaan paperitehtaan konttoristi 1907–1911, Suomen Eläinvakuutusyhdistyksen kirjeenvaihtaja Helsingissä 1914–1915, Itämainen Paperossitehdas Oy:n ja Julius Tallbergin rakennustarvikeliikkeen kirjeenvaihtaja 1915–1916, Keskusosuusliike Laborin kamreeri, konttoripäällikkö 1916–1920, johtokunnan jäsen 1918–1921 ja Vaasan haarakonttorin johtaja 1920–1921. Hän oli Keskuskunta Enighetenin toimitusjohtaja 1922–1955, Niordin perustajia ja toimittaja 1912–1913, Kontorsvärldenin perustajia 1918 ja toimittaja 1928–1929, Odalmannenin toimittaja 1925–1927, Lantmän och Andelsfolk -lehden perustajia 1928 ja toimittaja 1928–1951, Enighetenin perustaja ja toimittaja 1929–1932 ja Mejeritidskrift för Finlands Svensbygdin toimittaja 1939–1949. Laurénilla oli myös useita luottamustehtäviä. Kauppaneuvoksen arvonimen hän sai 1955.Kuka kukin on 1954, s. 452. Viitattu 19.9.2022. ==Julkaisuja== * Livsmedelsexporten och tyska clearingen, 1935 * Statens åtgärder för stabilisering av husdjursprodukternas pris, 1935. ==Lähteet== Luokka:Suomalaiset yritysjohtajat Luokka:Suomalaiset toimittajat Luokka:Kauppaneuvokset Luokka:Vuonna 1890 syntyneet Luokka:Vuonna 1957 kuolleet
Yrjö Korte

Yrjö Fredrik Korte, vuoteen 1906 Koskinen (31. maaliskuuta 1885 Turku – 1979) oli suomalainen kirjakauppias, yrittäjä ja yritysjohtaja, joka sai kauppaneuvoksen arvonimen. Kortteen vanhemmat olivat maalarimestari Karl Fredrik Koskinen ja Johanna Josefina Fuurt ja puoliso vuodesta 1917 Toini Helena Putkonen. Vuorineuvos Teppo Korte oli heidän poikansa. Yrjö Korte kävi kansakoulun ja Turun kauppa-apulaiskoulun kurssin ja teki opintomatkoja useisiin eri maihin. Hän oli Turun Kansallinen Kirjakauppa -yhtiön apulainen 1899–1906, toimitusjohtaja 1906–1961 ja johtokunnan jäsen 1925–1979. Korte oli myös Kustannus Oy Auran perustajia ja johtokunnan jäsen ja hänellä oli useita luottamustehtäviä. Kauppaneuvoksen arvonimen Korte sai 1955. Kortteen elämäntyö Turun Kansallisessa Kirjakaupassa kesti 14-vuotiaasta 94-vuotiaaksi eli ennätykselliset 80 vuotta, harjoittelijasta aina hallituksen puheenjohtajaksi asti. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Suomalaiset kirjakauppiaat Luokka:Kauppaneuvokset Luokka:Vuonna 1885 syntyneet Luokka:Vuonna 1979 kuolleet
Tähtikitararausku

Tähtikitararausku (Rhinobatos albomaculatus) on kitararauskujen heimoon kuuluva kala. Tähtikitararausku kasvaa tyypillisesti 75 cm pitkäksi. Sitä tavataan Atlantin itäosassa Guineanlahdelta Angolaan. Se esiintyy rannikkovesissä alle 35 metrin syvyydessä. Tähtikitararausku luokitellaan äärimmäisen uhanalaiseksi, ja sen kannan arvioidaan pienentyneen yli 80 prosenttia 24 vuodessa (kolmen sukupolven aikana). Kantaa on pienentänyt ylikalastus lihan ja evien vuoksi. Lihaa syödään alueella perinteisesti kuivattuna tai savustettuna. Evät myydään luultavasti ulkomaille. Tähtikitararauskuja kuolee myös muun kalastuksen sivusaaliina. == Lähteet == Luokka:Rauskut Luokka:Uhanalaiset kalat
S. T. Joshi

Sunand Tryambak Joshi (s. 22. kesäkuuta 1958) on yhdysvaltalainen kirjallisuudentutkija ja kustannustoimittaja, joka on käsitellyt laajasti varsinkin H. P. Lovecraftia. == Elämäkerta == Joshi syntyi Punessa Intiassa kesäkuussa 1958. Hän oli vanhempiensa kolmas ja nuorin lapsi. Joshin isä oli taloustieteen professori ja äiti matematiikan professori. Perhe muutti Yhdysvaltoihin kesällä 1963. Joshi kiinnostui H. P. Lovecraftin teoksista 13-vuotiaana. Niiden innoittamana hän kirjoitti ensin kaunokirjallisuutta ja 17-vuotiaasta alkaen kirjallisuuskritiikkiä. High schoolissa Joshi toimitti koulun lehteä ja julkaisi siinä muutaman novellin. Joshin ensimmäinen Lovecraftia käsitellyt esseekokoelma ilmestyi hänen ollessaan 19-vuotias. Joshi suoritti perustutkinnon Brownin yliopistossa ja teki jatko-opintoja Princetonin yliopistossa vuosina 1982–1984. Vuonna 1984 hän sai töitä Chelsea House Publishers -kustantamosta, missä hän työskenteli kustannustoimittajana vuoteen 1989. Sen jälkeen hän on elättänyt itsensä freelancerina. Joshi on toimittanut kymmeniä Lovecraftia käsitteleviä kirjoja. Joukossa on sekä novelli- ja kirjekokoelmia, kirjallisuuskritiikkiä että elämäkertoja. Hän on tutkinut paljon myös Ambrose Biercea ja H. L. Menckeniä. == Yksityiselämä == Joshi harrastaa musiikkia ja aloitti viulunsoiton seitsemänvuotiaana. Hän on ateisti ja maltillisen sosialismin kannattaja. == Lähteet == Luokka:Cthulhu- kirjailijat Luokka:Kustannustoimittajat Luokka:Yhdysvaltalaiset kirjallisuudentutkijat Luokka:Vuonna 1958 syntyneet Luokka:Elävät henkilöt
Jokikitararausku

Jokikitararausku (Rhinobatos lionotus) on kitararauskujen heimoon kuuluva kala. Jokikitararausku kasvaa korkeintaan 75 cm pitkäksi. Yläpinta on tasaisen ruskea tai vihertävä, alapinta vaalea. Sitä tavataan Intian valtameren pohjoisosassa Intian ja sen naapurimaiden rannikkovesillä Myanmariin asti. Sitä tavataan myös jokisuiden murtovesialueilla. Jokikitararausku luokitellaan äärimmäisen uhanalaiseksi. Sen kantaa on pienentänyt ylikalastus ja suotuisan elinympäristön väheneminen. == Lähteet == Luokka:Rauskut Luokka:Uhanalaiset kalat
Cinema Mondo

Oy Cinema Mondo Ltd on vuonna 1990 perustettu elokuvien maahantuonti- ja levitysyhtiö, joka harjoittaa myös elokuvateatteritoimintaa. Cinema Mondon perustivat Mika Siltala, Matti Paunio ja Pekka Lanerva. Siltala toimii yhtiön toimitusjohtajana. Cinema Mondo on tuonut Suomen valkokankaille ja tallenteille lähes 500 pääosin art house -elokuvaa. Mondo tunnetaan erityisesti aasialaisen elokuvan levittäjänä. Cinema Mondo on elokuvien levittämisen lisäksi pyörittänyt elokuvateattereita. Ensin Cinemaa Helsingin Töölössä vuosina 1990-1995 ja sen jälkeen Kruununhaassa Kino Engeliä vuodesta 1995. Kino Engelin kahdessa salissa on 68 ja 55 paikkaa. Loppukesäisin Engelin viereiselle sisäpihalle avataan Mondon ulkoilmaelokuvateatteri Kesäkino Engel. Kesäkino Engel on toiminut vuodesta 1996. == Aiheesta muualla == * Cinema Mondon kotisivut. * Kino Engelin kotisivut. == Lähteet == Luokka:Suomalaiset elokuvayhtiöt
Koriariat

Koriariat (Coriaria) on koriariakasvien (Coriariaceae) heimoon kuuluva kasvisuku ja heimon ainoa suku. Sukuun kuuluu noin 17 lajia, mutta suvun lajimäärä vaihtelee eri lähteissä. Eri kasvitieteilijät ovat myös sijoittaneet koriariakasvien heimon ja sitä myötä myös koriarioiden suvun eri kasvilahkoihin; heimo on sijoitettu aikojen kuluessa muun muassa Sapindales-, Rutales-, Coriariales- ja Ranunculales-lahkoihin, mutta nykyisin se on Cucurbitales-lahkossa. Koriariat kasvavat hajanaisesti Euroopasta ja Pohjois- Afrikasta Aasiaan ja Oseaniaan sekä Väli- ja Etelä-Amerikkaan. Koriarioita kasvaa Välimeren ympäristössä, Himalajan alueella Kiinan eteläosissa, Japanista Filippiineille, Uudesta-Guineasta Uuteen-Seelantiin, eteläisen Tyynenmeren saarilla sekä Meksikosta Chileen. Euroopassa esiintyy vain yksi koriarialaji, myrttikoriaria (Coriaria myrtifolia), jota tavataan muun muassa Välimeren ympäristössä Espanjassa, Ranskassa, Italiassa ja Kreikassa. == Lajeja == * Coriaria angustissima * Coriaria arborea * Coriaria intermedia * Coriaria japonica – tikaskoriaria * Coriaria kingiana * Coriaria microphylla * Coriaria myrtifolia – myrttikoriaria * Coriaria nepalensis * Coriaria plumosa * Coriaria pteridoides * Coriaria ruscifolia * Coriaria sarmentosa * Coriaria sinica * Coriaria terminalis == Lähteet == == Aiheesta muualla == * Suomen Lajitietokeskus: Koriariat – Coriaria Luokka:Koriariakasvit
Vismuttisulfidi

Vismuttisulfidi (Bi2S3) on vismutti- ja sulfidi-ionien muodostama epäorgaaninen ioniyhdiste. Yhdistettä käytetään muun muassa muiden vismuttiyhdisteiden valmistukseen. Luonnossa vismuttisulfidia esiintyy vismuttihohdemineraalina. == Ominaisuudet, valmistus ja käyttö == Huoneenlämpötilassa vismuttisulfidi on ruskeaa kiteistä ainetta. Sen alkeiskoppi on ortorombinen. Yhdiste ei liukene veteen eikä emäksiin, mutta liukenee väkeviin happoihin. Väkeviin sulfidiliuoksiin vismuttisulfidi liukenee tiovismutaatteina.Hans Joachim Breunig: Bismuth Compounds, Kirk- Othmer Encyclopedia of Chemical Technology, John Wiley & Sons, New York, 2002.Joachim Krüger, Peter Winkler, Eberhard Lüderitz, Manfred Lück & Hans Uwe Wolf: Bismuth, Bismuth Alloys, and Bismuth Compounds, Ullmann’s Encyclopedia of Industrial Chemistry, John Wiley & Sons, New York, 2003. Vismuttisulfidia valmistetaan kuumentamalla vismutin ja rikin seosta. Toinen tapa on saostaa vismuttisulfidia vismuttitrikloridin tai muun kolmiarvoisen vismuttiyhdisteen vesiliuoksesta vetysulfidilla. :2 Bi + 3 S → Bi2S3 Vismuttisulfidia käytetään muiden vismuttiyhdisteiden valmistukseen. ==Lähteet== Luokka:Sulfidit Luokka:Vismuttiyhdisteet
USS Fanning (FF-1076)

USS Fanning (runkonumero FF-1076) oli Yhdysvaltain laivaston Knox-luokan fregatti. == Valmistus == Alus tilattiin Todd Shipyardin Los Angeles Divisionilta San Pedrosta Kaliforniasta, missä köli laskettiin 7. joulukuuta 1968. Alus laskettiin vesille 24. tammikuuta 1970 ja otettiin palvelukseen 23. heinäkuuta 1971.Friedman 2004 s. 536 == Palvelus == Alus poistettiin palveluksesta 31. heinäkuuta 1993 ja alusluettelosta 11. tammikuuta 1995. Se luovutettiin Turkille, joka liitti sen laivastoonsa TCG Adatepe runkonumerolla F-251. Alus poistettiin palveluksesta 2001. == Lähteet == * * === Viitteet === Luokka:Knox-luokan fregatit
Punapyrstökiekkobarbi

Punapyrstökiekkobarbi (Scaphognathops theunensis) on särkikalojen heimoon kuuluva uhanalainen kalalaji. Se elää Laosin sisävesissä Nam Kadingin vesistössä alle sadan neliökilometrin alueella. Se ei pärjää tekoaltaissa, ja jokien patoaminen on tehnyt lajista äärimmäisen uhanalaisen. Punapyrstökiekkobarbi voi kasvaa 30 cm pitkäksi. Sillä on kirkkaan oranssinpunainen selkäevä. == Lähteet == Luokka:Karpit Luokka:Uhanalaiset kalat
Jean Vallée

Jean Vallée (oik. Paul Goeders, 2. lokakuuta 1941 – 12. maaliskuuta 2014) oli belgialainen laulaja-lauluntekijä. Valléen ura alkoi vuonna 1966, kun hän voitti French Chanson -palkinnon Span festivaaleilla Belgiassa. Vallée edusti Belgiaa Eurovision laulukilpailussa 1970 kappaleella "Viens l’oublier" ja sijoittui jaetulle kahdeksannelle sijalle 12 kilpailijan joukosta. Vallée edusti Belgiaa Eurovision laulukilpailussa uudestaan vuonna 1978 kappaleella "L'amour ça fait chanter la vie" ja sijoittui toiseksi. Sijoitus oli Belgian siihen mennessä paras. Vuonna 1980 Vallée esitti Javertin roolin musikaalissa "Les Misérables". Vuonna 1999 Belgian kuningas Albert II löi Valléen Belgian kruunun ritarikuntaan. Vallée kuoli syöpään vuonna 2014. ==Diskografia == === Albumit === *Dites-Moi Non... (1969) *Viens L'oublier (1970) *Jean Vallée (1973) *Divine (1977) *L'Amour Ca Fait Chanter La Vie (1978) *Amoureux Encore Une Fois (1981) *Fou D'amour (1989) *Airs De Vie (2001) == Lähteet == * === Viitteet === Luokka:Belgialaiset laulajat Luokka:Belgian euroviisuedustajat Luokka:Vuoden 1970 euroviisuedustajat Luokka:Vuoden 1978 euroviisuedustajat Luokka:Vuonna 1941 syntyneet Luokka:Vuonna 2014 kuolleet
Max Beer

Moses ”Max” Beer (10. elokuuta 1864 Tarnobrzeg, Galitsia, Itävallan keisarikunta – 30. huhtikuuta 1943 Lontoo, Britannia) oli puolanjuutalainen sosialismin historioitsija ja päätoimittaja. Hän oli saksalaisen sosialistisen lehden Vorwärtsin Lontoon-kirjeenvaihtaja. Hänen isänsä oli Itävallan armeijan upseeri. Hän sai juutalaisen kasvatuksen. Max Beer marxists.org (ilmestynyt alun perin: Social Democrat, Vol. VI, No. 8, August 15, 1902, s. 227–228; lisäyksen kirjoittanut Daniel Gaido) == Elämäkerta == Beer muutti nuorena kotiseudultaan Saksaan, jossa hän ensin opiskeli ja tuli sitten 1892 Magdeburger Volksstimmen päätoimittajaksi. Jo kahdeksassa kuukaudessa hänet ehdittiin pidättää lehden päätoimittajana useita kertoja muun muassa armeijan ja viranomaisten loukkaamisesta, ja hän sai vankeustuomion. Koko vankeusajan hän opiskeli ja kirjoitti kahta artikkeliaan muinaisjuutalaisen lain taloudellisesta perustasta. Vapauduttuaan Beer muutti 1894 painostuksen alla Englantiin, jossa hän opiskeli London School of Economicsissa 1895–1896. Hän siirtyi sieltä 1897 Pariisiin, jossa hän seurasi Dreyfusin tapausta, ja sitten vuosiksi 1898–1902 New Yorkiin, jossa hän työskenteli Abendblattille ja useille saksalaisille lehdille ja kirjoitti myös artikkeleita Jewish Encyclopediaan. Kun Eduard Bernstein lähti Saksaan, Beer palasi Englantiin Vorwärtsin kirjeenvaihtajaksi vuosiksi 1902–1912. Hän joutui ensimmäisen maailmansodan aikana 1915 karkotetuksi Saksaan ja toimi vuodet 1919–1921 Die Glocken päätoimittajana. Sen oli perustanut Alexander Parvus, joka siihen aikaan kuului SPD:n oikeaan siipeen (Lensch-Cunow-Haenisch-ryhmä). Omaelämäkerrassaan Fifty years of International Socialism Beer kirjoittaa, että hän pyrki muuttamaan lehden linjaa SPD:n äänitorvesta kulttuurin ja opetuksen suuntaan ja että Parvus erotti hänet siksi. Myöhemmin hän työskenteli ensin David Rjazanovin pyynnöstä Moskovassa 1927–1929 Marx-Engels- instituutissa ja sen jälkeen Institut für Sozialforschungissa Frankfurt am Mainissa. Hän emigroitui Lontooseen 1933 natsien noustua valtaan ja hänen perheensä tuhouduttua. == Lähteet == == Aiheesta muualla == * * Luokka:Juutalaiset Luokka:Itävaltalaiset toimittajat Luokka:Vuonna 1865 syntyneet Luokka:Vuonna 1943 kuolleet
Pearl (vuoden 2022 elokuva)

Pearl (lisäotsikolla An X-traordinary Origin Story) on vuonna 2022 ensi- iltansa saanut yhdysvaltalainen slasher-elokuva, jonka on ohjannut Ti West. West käsikirjoitti elokuvan yhdessä Mia Gothin kanssa, joka myös esittää elokuvan nimiroolia. Muita rooleja esittävät David Corenswet, Tandi Wright, Matthew Sunderland ja Emma Jenkins-Purro. Elokuva on esiosa saman vuoden keväällä ensi-iltansa saaneelle elokuvalle X. Pearl sai maailmanensi-iltansa Venetsian elokuvajuhlilla syyskuussa 2022. Elokuva sai positiivisen vastaanoton kriitikoilta, jotka kehuivat eritysesti Mia Gothin roolisuoritusta. Elokuvasarjan kolmas osa sekä X:n jatko-osa, MaXXXine, on tuotannossa. == Näyttelijät == == Lähteet == == Aiheesta muualla == * Luokka:Vuoden 2022 yhdysvaltalaiset elokuvat Luokka:Yhdysvaltalaiset kauhuelokuvat Luokka:Slasher-elokuvat Luokka:Ti Westin ohjaamat elokuvat Luokka:A24:n elokuvat
Sirhind Fatehgarh Sahib

Sirhind Fatehgarh Sahib on kaupunki Intian Punjabin osavaltiossa. Sen asukasluku oli vuonna 2011 58 097\. ==Maantiede== Sirhind Fatehgarh sijaitsee Intian Punjabin osavaltion itäosassa Fatehgarh Sahibin piirikunnassa. ==Historia== Sirhindin varhainen historia tunnetaan huonosti, mutta paikkakunnalla on ollut pitkä historia jo ennen islamilaista keskiaikaa. Joitakin mainintoja paikkakunnasta tehdään lähinnä ennustuksia käsittelevässä teoksessa Prashartantara ja siihen perustuen Varahamihiran teoksessa Brihat samhita. Varhainen nimi paikkakunnalle oli Satudar Desh. Nimi Sirhind muodostuu sanoista sir-Hind, eli vapaasti kääntäen "Intian pää" viitaten sen strategiseen sijaintiin. Kaupunki oli rajapaikkakunta osana Palan valtakuntaa. Varsinaisesti kaupungista tuli tärkeämpi paikkakunta islamilaisten ghuridien valtakaudella. Se kasvoi edelleen etenkin Delhin sulttaani Firuz Šah Tughluqin valtakaudella. Myöhemmin kaupunki oli samaa sulttaanikuntaa hallineen Lodi- dynastian hallitsija Bahlul Lodin kruunajaispaikka vuonna 1451. Kaupunki jatkoi kasvuaan mogulien valtakaudella, mutta sen päättyessä 1700-luvun lopulla alkoivat sikhien iskut sitä vastaan. Kaupungista tuli lopulta osa Patialan ruhtinaskuntaa. Patialasta tuli puolestaan brittiläinen protektoraatti vuonna 1809. Intian jaon yhteydessä vuonna 1947 Patialasta tuli osa itsenäistynyttä Intiaa. ==Väestö== Vuoden 2011 Intian väestönlaskennan mukaan Sirhind Fatehgarh Sahibin asukasluku oli 58 097\. Sen asukkaista 50,55 % oli sikhejä, 45,86 % hinduja ja 2,81 % muslimeja. ==Lähteet== Luokka:Punjabin kaupungit
Marmorioravanmarja

Marmorioravanmarja (Maianthemum dilatatum) on oravanmarjojen (Maianthemum) sukuun kuuluva kasvilaji. Se muodostaa kasvustoja ja voi kasvaa noin 40 cm korkeaksi. Kussakin varressa on yhdestä kolmeen lehteä, jotka voivat kasvaa 10 cm pitkiksi. Lehdet ovat sepiviä, kiiltäviä ja selväsuonisia. Lehtien muoto vaihtelee herttamaisesta nuolimaiseen. Kukat kehittyvät lieriömäiseksi rykelmäksi varren päähän ja yksittäiset kukat ovat pieniä ja valkoisia. Kukista kehittyvät marjat ovat pyöreitä ja aluksi ruskeanpunaisia ja vihreätäpläisiä, mutta muuttuvat kypsyessään punaisiksi. Marmorioravanmarja kasvaa metsänpohjalla tavallisesti varjoisissa kosteissa tai märissä metsissä. Toisinaan se on metsänpohjan valtalaji, etenkin Pohjois-Amerikan länsirannikon sitkankuusimetsissä. Lajia tavataan Pohjois-Amerikan länsirannikolla Alaskasta Kaliforniaan lähinnä rannikon läheisyydessä alavilla tai melko alavilla alueilla. Brittiläisen Kolumbian, Washingtonin, Oregonin ja Idahon osavaltioissa marmorioravanmarjaa tavataan rannikon ohella myös hieman enemmän sisämaassa. Monet Pohjois-Amerikan länsirannikon alkuperäiskansat ovat käyttäneet marmorioravanmarjaa erilaisiin tarkoituksiin. Kasvin marjoja on syöty ja kasvin lehtiä sekä juuria on käytetty lääkintään. == Lähteet == * Biodiversity of the Central Coast: False lily-of-the-valley, false lily of the valley, two-leaved false Soloman's-seal, snakeberry • Maianthemum dilatatum == Aiheesta muualla == * Laji.fi: Marmorioravanmarja (Maianthemum dilatatum) * Integrated Taxonomic Information System (ITIS): Maianthemum dilatatum * Global Biodiversity Information Facility (GBIF): Maianthemum dilatatum * Flora of North America: Maianthemum dilatatum Luokka:Parsakasvit
Ilja Rautsi

Ilja Rautsi (s. Ilomantsi) on suomalainen käsikirjoittaja, elokuvaohjaaja ja dramaturgi. Ilja Rautsi on aloittanut käsikirjoitusopinnot Taideteollisessa korkeakoulussa vuonna 2006. Rautsi toimi vuosia Helsingin Sanomien NYT- liitteen televisiossa esitettävien elokuvien kriitikkona. Rautsi on profiloitunut käsikirjoittajana kauhuun ja niin sanottuun genre-elokuvaan. Rautsin ensimmäinen pitkän elokuvan käsikirjoitus oli Oskari Pastilan suomalaisia showpainijoita käsitellyt dokumenttielokuvan Spandex Sapiens (2015). Ensimmäiset Rautsin omat ohjaustyöt olivat kantaaottavaa kauhua edustaneet lyhytelokuvat Helsinki Mansplaining Massacre (2018) ja Night of the Living Dicks (2022). Rautsin kahden ensimmäisen pitkän näytelmäelokuvan käsikirjoitukset ovat olleet suomalaisittain hyvin korkean budjetin genre- elokuvia. Pahanhautoja (2021) on kauhuelokuva ja Veden vartija (2022) tieteiselokuva. Pahanhautoja on Rautsin alkuperäiskäsikirjoitus ja Veden vartija perustuu Emmi Itärannan yli 20 kielelle käännettyyn Teemestarin kirja -romaaniin. == Valikoitu filmografia == * Spandex Sapiens, 2015. Käsikirjoitus yhdessä ohjaaja Oskari Pastilan kanssa * Jättiläinen, 2016. Dramaturgi. * Lauri Mäntyvaaran tuuheet ripset, 2017. Dramaturgi * Helsinki Mansplaining Massacre, lyhytelokuva, 2018. Ohjaus ja käsikirjoitus * Pahanhautoja, 2021. Käsikirjoitus * Night of the Living Dicks, lyhytelokuva, 2022. Ohjaus ja käsikirjoitus. * Veden vartija, 2022. Käsikirjoitus * Räkä ja Roiskis, 2024. Käsikirjoitus. == Palkintoja ja tunnustuksia == * Suomen arvostelijain liitto ry:n Kritiikin Kannukset yhdessä Hanna Bergholmin kanssa elokuvasta Pahanhautoja. 2022. == Lähteet == Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Syntymävuosi puuttuu Luokka:Elävät henkilöt
Kino Piispanristi

Kino Piispanristi on 286-paikkainen elokuvateatteri Piispanristin kaupunginosassa Kaarinassa. Teatteritoiminnasta vastaa Cinemahouse. Teatteri perustettiin helmikuussa 2017, ja vuonna 2021 teatterin tiloja laajennettiin kahdesta salista neljään. Kaksi uudempaa salia ovat niin kutsuttuja premium- tason saleja, joissa on kiinnitetty erityistä huomiota muun muassa kuvanlaatuun ja äänentoistoon. Suomen elokuvasäätiö tuki teatterin laajennusurakkaa. Teatteriin on esteetön pääsy. ==Katso myös == * Kino Diana ==Lähteet== ==Aiheesta muualla== * Viralliset sivut Luokka:Suomen elokuvateatterit Luokka:Kaarina
Guy Bonnet

Guy Bonnet (1945 Avignon – 8. tammikuuta 2024 Montpellier) oli ranskalainen laulaja-lauluntekijä. Bonnet on edustanut Ranskaa Eurovision laulukilpailussa kahdesti. Vuonna 1970 Bonnet kilpaili kappaleella "Marie-Blanche", joka sijoittui jaetulle neljännelle sijalle 12 kilpailijan joukosta. Vuonna 1983 Bonnet sijoittui kahdeksanneksi kappaleella "Vivre". Bonnet myös sävelsi Ranskan vuoden 1968 edustuskappaleen "La source", jonka esitti Isabelle Aubret. == Lähteet == Luokka:Ranskalaiset laulajat Luokka:Ranskan euroviisuedustajat Luokka:Vuoden 1970 euroviisuedustajat Luokka:Vuoden 1983 euroviisuedustajat Luokka:Vuonna 1945 syntyneet Luokka:Vuonna 2024 kuolleet
Sara Hildén -akatemia

Sara Hildén -akatemia on Tampereella sijaitseva vapaa-ajan oppilaitos, joka antaa kuvataiteen perusopetusta lapsille ja nuorille sekä laajan oppimäärän mukaista opetusta aikuisille. Akatemian toiminta perustuu Lakiin taiteen perusopetuksesta (633/1998) ja sen opetussuunnitelma on hyväksytty Tampereen kaupungin kulttuuri- ja vapaa-aikalautakunnassa. Tampereen kaupunki ylläpitää akatemiaa, ja se kuuluu itsenäisenä yksikkönä Tampereen seudun työväenopistoon. Alun perin Tampereen kaupungin lasten ja nuorten kuvataidekoulu -nimellä toiminut koulu aloitti toimintansa vuonna 1982. Koulun tarjoama maksullinen opetus toteutetaan kuvataideopettajien, kuvataiteilijoiden ja visuaalisen alan ammattilaisten toimesta. Koulun rehtorina toimii Maija-Liisa Gröhn. == Lähteet == Luokka:Tampereen oppilaitokset Luokka:Taiteen perusopetus
Masset

Masset on pikkukaupunki Kanadan länsirannikon edustalla sijaitsevan Haida Gwaiin saariston suurimman saaren, Grahaminsaaren pohjoispäässä. Masset on Haida Gwaiin vanhin kunta. Massetissa elää vajaat tuhat asukasta. == Historia == Masset nimettiin alun perin Graham Cityksi kesäkuussa 1909 presidentti Graham Steamshipin mukaan. Sittemmin Graham Cityä alettiin kutsua New Massetina (Uutena Massetina), sillä se sijaitsi muutama kilometri etelään vanhasta haidakylästä, jota nimitettiin Old Massetiksi (Vanhaksi Massetiksi). Nimi Masset tulee saarille ensimmäisten laivojen mukana saapuneen Masseta- nimisen virkamiehen mukaan. Masseta kuoli saarilla ja hänet haudattiin pienelle saarelle, jonka edustalle hänen laivansa oli ankkuroitu. Saarilla alun perin eläneet haidat nimesivät tuon pienen saaren Massetan mukaan, joskin nimi oli hankalaa ääntää, ja nimi muuntui muotoon Mah-sh-t. Tästä geologi ja luonnontieteilijä George M. Dawson muotoili pikkusaarelle nimeksi Maast vuonna 1878. == Liikenneyhteydet == Massetissa on lentokenttä, jonne on suoria lentoja muun muassa Vancouverista sekä Prince Rupertista. Prince Rupertista on myös lauttayhteys Haida Gwaiin saarille. == Nähtävyyksiä ja paikkoja == Massetin nähtävyyksiä ovat vuonna 1912 rakennettu ja edelleen käytössä oleva anglikaanikirkko St. Paul's Anglican Church sekä vanha koulutalo ja sairaala, jotka on myös rakennettu lähes samoihin aikoihin 1910-luvulla. Lisäksi Massetin pohjoisranta on näkemisen arvoinen. Rannalta voi löytää muun muassa akaattia. Massetin lähialueilla voi myös vaeltaa, retkeillä ja kalastaa. Noin viiden kilometrin päässä Massetista sijaitsee toinen Haida Gwaiin saariston kahdesta golfkentästä. == Lähteet == * BitishColumbia.com: Masset == Aiheesta muualla == Luokka:Brittiläisen Kolumbian kunnat
Charme

Charme voi tarkoittaa seuraavia: * Charme, paikkakunta Yhdysvalloissa * Charmé, kunta Charenten departementissa Ranskassa * La Charme, kunta Juran departementissa Ranskassa * Le Charme, kunta Loiret'n departementissa Ranskassa * Charme, Ludwig & Mayerin kirjasintyyppi * Charme, kaukokartoitussatelliitti. == Katso myös == * Charme Asserdal
Oceanário de Lisboa

Oceanário de Lisboa on Lissabonissa, Portugalissa toimiva julkinen valtameriakvaario. Se on avattu vuonna 1998.About us Oceanário de Lisboa Oceanário de Lisboa koostuu kahdesta rakennuksesta: alkuperäisestä Edifício dos Oceanosista ja uudemmasta Edifício do Marista. Niitä yhdistää laaja etupiha-alue. Oceanário de Lisboassa käy vuosittain noin miljoona vierailijaa. Se on Euroopan ensimmäinen julkinen akvaario, jolle on myönnetty ISO 9000- ja 14011- sekä EMAS-sertifikaatiot. == Lähteet == Luokka:Akvaariot Luokka:Lissabonin rakennukset ja rakennelmat